**P R O S T O R**

ZNANSTVENI ČASOPIS ZA ARHITEKTURU I URBANIZAM

## Popisi i prilozi

Popisi i prilozi: 11pt Arial, razmak između redova: 1,5

**Literatura**

Navode se bibliografske jedinice za stvarno korištene i u članku citirane radove (nije prihvatljivo navođenje literature koja se u tekstu i bilješkama ne navodi).Bibliografske jedinice pišu se abecednim redoslijedom prezimena (prvog) autora. Ako je riječ o zajedničkom radu nekoliko autora, navode se sva imena onako kako su otisnuta u publikaciji. Nekoliko radova istog autora navode se kronološkim slijedom, a ako autor u istoj godini ima nekoliko radova, uz godinu izdavanja dodaju se odgovarajući slovni indeksi.

Literatura se nalazi na kraju rada i pojedini navod se formira na sljedeći način: Prezime autora, Inicijal imena (godina izdanja), *Naslov rada,* naziv časopisa ili knjige, volumen izdanja: broj stranice, mjesto izdavanja, DOI (ako ga ima).

Bibliografske jedinice danesu u sljedećim primjerima: (1) disertacija, (2) članak u časopisu, (3) knjiga, (4) članak u zborniku skupa, (5 i 6) nepotpisani članci izdani iste godine, (7) enciklopedijsko izdanje, (8) urednička knjiga:

1. Čavlović, M. (2017.), *Utjecaj transformacija arhitektonske profesije na arhitekturu Zagreba 1945.-1961.,* disertacija, Sveučilište u Zagrebu, Arhitektonski fakultet, Zagreb
2. Čavlović, M. (2017), *Zadruga „Arhitekt” u Zagrebu; Pitanje slobode projektantskog djelovanja 1950-ih*, Prostor, 25(2(54)), str. 288-305, <https://doi.org/10.31522/p.25.2(54).8>
3. Milić, B. (2002.), *Razvoj grada kroz stoljeća, III. Novo doba,* Školska knjiga, Manualia Universitatis studiorum Zagrabiensis, XV, Zagreb
4. Sekulić-Gvozdanović, S. (1986.), *Srednjovjekovni burg − jezgra urbanizma kasnije Virovitice,* u: *Virovitički zbornik* [ur. Mohorovičić, A.], JAZU: 339-344, Zagreb
5. \*\*\* (1954.a), *Godišnja skupština Društva arhitekata Hrvatske,* “Čovjek i prostor”, 1 (2): 8, Zagreb
6. \*\*\* (1954.b), *Šareno kupališno naselje u parku (priprema za izgradnju nove plaže na Trnju),* „Borba“, 19 (25 /31.1./): 9, Zagreb
7. \*\*\* (1996.), *Enciklopedija hrvatske umjetnosti,* II. [ur. Domljan, Ž.], Leksikografski zavod "Miroslav Krleža": 329-331, Zagreb
8. \*\*\* (2000.),*Sveučilište u Zagrebu − Arhitektonski fakultet, 1919./1920.-1999./2000. Osamdeset godina izobrazbe arhitekata u Hrvatskoj* [ur. Obad Šćitaroci, M.], Arhitektonski fakultet, Zagreb

**Internetski izvori**

U znanstvenim se člancima izvori s interneta trebaju što rjeđe koristiti zbog svoje neprovjerljivosti, čestih netočnosti i nestanka web stranica. Osim točne web adrese treba navesti i datum učitavanja. Npr.:

https://hrcak.srce.hr/prostor [1.1.2018.]